**198/2017.(VI.15.) Kgy. sz. határozat**

1./ A Közgyűlés a Kjt. 25. § (2) bekezdésének a) pontja értelmében Tóth Imre, a Szombathelyi Városi Vásárcsarnok igazgatójának vezetői megbízását és közalkalmazotti jogviszonyát közös megegyezéssel, 2017. december 31. napjával megszünteti. A Közgyűlés Tóth Imrét 2017. július 16. napjától a közalkalmazotti jogviszonyának közös megegyezéssel való megszüntetésének napjáig (2017. december 31.) mentesíti a munkavégzési kötelezettségének teljesítése alól.

2./ A Közgyűlés a Szombathelyi Városi Vásárcsarnok igazgatói beosztásának betöltésére elkészített pályázati felhívást az alábbi módosítással hagyja jóvá:

- a pályázati felhívásban a további diploma előnyként szerepeljen.

Felhatalmazza a polgármestert, hogy a módosított pályázati felhívást aláírja és a pályázati felhívásnak jogszabály szerinti közzétételéhez szükséges intézkedéseket megtegye. 2017. július 16. napjától az új igazgató megbízásáig az intézményvezetői feladatokat a Szombathelyi Városi Vásárcsarnok Szervezeti és Működési Szabályzata szerinti helyettes látja el.

3./ A Közgyűlés a pályázók személyes meghallgatására és szakmai vélemény kialakítására a Gazdasági és Városstratégiai Bizottságot kéri fel.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtás előkészítéséért:

Nagyné dr. Gats Andrea, a Jogi, Képviselői és Hatósági Osztály vezetője)

**Határidő:** 1./-2./ pont: azonnal

 3./ pont: a pályázat benyújtási határideje lejártát követő 21 napon belül